**Ministru kabineta noteikumu projekta**

**„Rundāles pils muzeja nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protokollēmums. |
|  2. |  Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.Ņemot vērā iepriekš minēto, ir nepieciešams veikt Rundāles pils muzejadarbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 26.jūlija noteikumi Nr.551 „Valsts aģentūras „Rundāles pils muzejs” nolikums” (Latvijas Vēstnesis, 2005, 119.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim. Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes: 1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa); 2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Rundāles pils muzejs” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.Valsts aģentūra „Rundāles pils muzejs” šobrīd faktiski darbojas kā tiešās pārvaldes iestāde, jo tās darbība pamatā tiek nodrošināta no valsts budžeta dotācijas. Valsts budžeta dotācija no vispārējiem ieņēmumiem valsts aģentūrai „Rundāles pils muzejs” 2009.gadā bija 707 172 LVL. 2010.gadā dotācija no vispārējiem ieņēmumiem – 383 164 LVL. 2011.gadā dotācija no vispārējiem ieņēmumiem – 431 800 LVL. Valsts budžeta dotācijas apjomu ir ietekmējusi valsts ekonomiskā situācija – tas ir nepietiekams muzeja pamatfunkciju pilnvērtīgai nodrošināšanai un nav izmantojams par atskaites punktu, lai spriestu par dotācijas optimālo īpatsvaru muzeja kopējā budžetā.Kā sponsorējumus un ziedojumus valsts aģentūra „Rundāles pils muzejs” ir piesaistījis 2009.gadā 75 882 LVL, 2010.gadā 32 636 LVL, 2011.gadā 47 452 LVL. Laika posmā no 2009.gada līdz 2011.gadam valsts aģentūras „Rundāles pils muzejs” iesniegtie projekti Valsts Kultūrkapitāla fondā vai citos projektu konkursos atbalstu nav saņēmuši. Faktiskā pašu ieņēmumu daļa procentuāli veido visai nozīmīgu, tomēr tikai daļu no kopējā budžeta, piemēram, 2009.gadā faktiskie pašu ieņēmumi sastādīja 514 216 LVL, jeb  40.14 % no kopējā budžeta, 2010.gadā 552 654 LVL, jeb  57.32% un 2011.gadā – 716 886 LVL, jeb  64.64%. Tādējādi, kaut gan valsts aģentūra „Rundāles pils muzejs” sniedz maksas pakalpojumus saskaņā ar muzeja direktora apstiprināto maksas pakalpojumu cenrādi, iegūtie finanšu līdzekļi no šiem pakalpojumiem veido vien daļu no valsts aģentūras „Rundāles pils muzejs” budžeta līdzekļiem un pamatā tiek izmantoti muzeja sniegto maksas pakalpojumu faktisko izmaksu segšanai. Būtisku finansējuma daļu valsts aģentūra „Rundāles pils muzejs” saņem no valsts budžeta dotācijām no vispārējiem ieņēmumiem un projektu konkursos gūtajiem līdzekļiem. Līdz ar to, valsts aģentūras „Rundāles pils muzejs” finansējums neatbilst Publisko aģentūru likumā noteiktajam valsts aģentūru finansēšanas modelim.Atbilstoši Ministru kabineta 2005.gada 26.jūlija noteikumu Nr.551 „Valsts aģentūras „Rundāles pils muzejs” nolikums” 3.punktam aģentūrai ir šādas funkcijas:1. nodrošināt muzeja krājuma atbilstošu aprūpi, saglabāšanu, restaurē­šanu, uzskaiti un pārvaldību; 2. komplektēt materiālus un ar tiem saistīto informāciju par Rundāles pils ansambli un interjeru, Eiropas lietišķi dekoratīvo mākslu 15.–20.gadsimtā; 3. veikt zinātnisko pētniecību Latvijas vēsturisko stilu perioda (13.–20.gadsimts) mākslas vēsturē; 4. nodrošināt muzeja krājuma pieejamību sabiedrībai; 5. veikt izglītojošo darbu; 6. uzturēt un attīstīt muzeja darbībai nepieciešamo infrastruktūru.Tikai daļa no muzeja krājuma pieejamības, pētniecības un izglītojošā darba funkcijām gan šobrīd gan arī turpmāk būs saistītas ar maksas pakalpojumiem. Lai muzejs sagatavotu publiskos maksas pakalpojumus, tam ir jāveic muzeja darbības mērķiem atbilstošo materiālu un ar tiem saistītās informācijas komplektēšana, jānodrošina šo materiālu aprūpe, uzskaite un pārvaldība, jāveic muzeja krājuma materiālu zinātniskā pētniecība, jānodrošina muzeja darbībai nepieciešamās infrastruktūras, kas aptver gan Rundāles pils ansambli, gan apjomīgo parku, uzturēšana. Publisko maksas pakalpojumu rezultātā iegūtie resursi nav pietiekami minēto muzeja pamatvajadzību nodrošināšanai. Ņemot vērā to, ka, īstenojot Muzeju likuma 7. panta otrajā daļā noteiktās muzeju funkcijas, Rundāles pils muzejs pirmkārt veic tādas pamatfunkcijas, kas nav saistītas ar publiskajiem maksas pakalpojumiem, bet muzeja sniegtie maksas pakalpojumi ir pakārtotas, no muzeja krājuma darba, pētnieciskā darba un vēsturiskā ansambļa uzturēšanas funkcijām izrietošas darbības, kā arī to, ka muzeja budžeta resursu sadalījumā nozīmīgu daļu veido līdzekļi, kas tiek saņemti no valsts budžeta, Rundāles pils muzejs neatbilst Publisko aģentūru likumā paredzētajam aģentūras statusam un ir pārveidojams par tiešās pārvaldes iestādi. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Noteikumu projekta mērķis ir mainīt publiskās aģentūras statusu Rundāles pils muzejam, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.  Noteikumu projektā tiek saglabātas iepriekšējās Rundāles pils muzeja funkcijas, uzdevumi un tiesības, veicot turpmāk norādītās korekcijas. Nolikumā tiek precizēts Rundāles pils mērķis, uzsverot, ka muzeja darbība ir saistīta ne vien ar Latvijas, bet arī Eiropas senās mākslas pētīšanu un popularizēšanu. Nolikumā detalizētāk definēta Rundāles pils muzeja pētnieciskā funkcija 3.3., tajā iekļaujot norādi uz baroka laika mūzikas un svētku, kā arī vēsturisko dārzu Latvijā un Eiropā izpēti un iedzīvināšanu. Tā ir funkcija, ko Rundāles pils muzejs sistemātiski īsteno savā darbībā.  Lai nodrošinātu skaidru izpratni par Rundāles pils muzeja darbību un struktūru, noteikumu projekts papildināts šādā redakcijā: „3.4. nodrošināt muzeja krājuma pieejamību sabiedrībai, tai skaitā muzeja ekspozīcijās: 3.4.1. Rundāles pilī; 3.4.2. parkā;3.4.3. Kurzemes hercogu kapenēs Jelgavas pilī.” Nolikumā tiek precizēts uzdevuma 4.1. formulējums, uzsverot 18. gadsimta interjeru ekspozīciju pilnveidošanu, kā arī Baltijas lielākā vēsturiskā dārza ar rozārija kopšanu un uzturēšanu. Precizējums ir nepieciešams, lai normatīvajā aktā tiktu atspoguļoti tie darbības virzieni, ko Rundāles pils muzejs īsteno pēc vēsturiskā dārza un rozārija izveides.  Nolikums papildināts ar uzdevumu 4.2. šādā redakcijā: „4.2. papildina muzeja zinātnisko arhīvu par Latvijas arhitektūras un mākslas pieminekļiem, materiāliem par Latvijas senākā mākslas vēstures perioda arhitektūru, tēlotāju mākslu un mākslas amatniecību, nodrošina arhīva pieejamību pētniekiem;”. Minētais papildinājums, lai normatīvajā aktā noteiktu Rundāles pils muzeja darbības uzdevumu saglabāt materiālus, ko Rundāles pils muzejs iegūst sistemātiski veiktajā izpētes darbā.  Nolikumā tiek nosauktas muzeja pārvaldes īstenošanā iesaistītās padomes un komisijas, t.i., muzeja padome, zinātniskā padome, ekspertu komisija, krājuma vērtēšanas komisija un konservācijas-restaurācijas komisija, kā arī noteikts, ka to sastāvus un nolikumus apstiprina muzeja direktors.  Nolikums papildināts, nosakot, ka muzeja finanšu līdzekļus veido arī projektu konkursos piešķirtie līdzekļi. Nolikumā ietverts jauns muzeja darbības pārskatu sniegšanas veids, nosakot, ka muzejs reizi gadā sniedz pārskatu par muzeja funkciju izpildi Latvijas digitālajā kultūras kartē. Nolikumā noteikts, ka muzejs pēc Kultūras ministrijas pieprasījuma sniedz informāciju par tā darbību un finanšu līdzekļu izlietojumu. Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums. Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmumā (prot. Nr. 26, 52. §) noteikto. |
|  5. |  Projekta izstrādē iesaistītās institūcijas | Kultūras ministrija, valsts aģentūra „Rundāles pils muzejs”. |
|  6. |  Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu. |
|  7. |  Cita informācija | Nav  |

*Anotācijas V un VI sadaļa – projekts šīs jomas neskar.*

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa | Visa sabiedrība, kā arī Rundāles pils muzeja darbinieki - 104 amata vietas.  |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt  | Rundāles pils muzeja sadarbības partneri. |
| 3. Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama.  |
| 4. Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5.Administratīvās procedūras raksturojums | Projekts šo jomu neskar. |
| 6. Administratīvo izmaksu monetārs novērtējums | Projekts šo jomu neskar. |
|  7. Cita ietekme | Nav |
|  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **n-tais gads** |  Turpmākie trīs gadi (tūkst. latu) |
| **n+1** | **n+2** | **n+2** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
|  1.2. valsts speciālais budžets |    |    |    |    |    |
|  1.3. pašvaldību budžets |    |    |    |    |    |
|  2. Budžeta izdevumi: | 0 | 0 |   0 |   0 |   0 |
|  2.1. valsts pamatbudžets |  |  |    |    |    |
|  2.2. valsts speciālais budžets |    |    |    |    |    |
|  2.3. pašvaldību budžets |    |    |    |    |    |
|  3. Finansiālā ietekme: | 0   |   0 |   0 | 0   |   0 |
|  3.1. valsts pamatbudžets |    |    |    |    |    |
|  3.2. speciālais budžets |    |    |    |    |    |
|  3.3. pašvaldību budžets |    |    |    |    |    |
|  4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   0 | 0   |   0 |   0 |
|    |    |    |    |
|    |    |    |    |
|  5. Precizēta finansiālā ietekme: |  X | 0   | 0   |   0 |   0 |
|  5.1. valsts pamatbudžets |    |    |    |    |
|  5.2. speciālais budžets |    |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |     |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Noteikumu projekta īstenošana 2013.gadā un turpmākajos gados tiks nodrošināta esošo Rundāles pils muzeja budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim sagatavos un iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”.Ņemot vērā to, ka Muzeja cenrādī ietveramie pakalpojumi papildus ir jāizvērtē arī pēc būtības, pēc Muzeja nolikuma apstiprināšanas Muzejs un Kultūras ministrija izvērtēs Muzeja sniegtos pakalpojumus un sagatavos attiecīgu Ministru kabineta tiesību akta projektu, kurā citu starpā tiks ietverti arī jautājumi, kas saistīti ar Muzeja statusu maiņu. |
| 2. | Cita informācija | Noteikumu projekta pieņemšanas gadījumā spēku zaudēs Ministru kabineta 2005.gada 26.jūlija noteikumi Nr.551 „Valsts aģentūras „Rundāles pils muzejs” nolikums”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Rundāles pils muzejs, Kultūras ministrija. |
| 2. | Projekta izpildes ietekme uz pārvaldes funkcijām  | Rundāles pils muzejam tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.Kultūras ministrija arī turpmāk īstenos Rundāles pils muzeja padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija |  Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.12. 10:06

J.Garjāns, 67330301

Janis.Garjans@km.gov.lv